Úradný vestník L 267 , 04/10/2002 S. 0023 - 0026



Smernica Komisie 2002/78/ES z 1. októbra 2002, ktorou sa prispôsobuje technickému pokroku smernica Rady 71/320/EHS o aproximácii právnych predpisov členských štátov o brzdových zariadeniach určitých kategórií motorových vozidiel a ich prípojných vozidiel KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 70/156/EHS zo 6. februára 1970 o aproximácii právnych predpisov členských štátov o typovom schválení motorových vozidiel a ich prípojných vozidiel [1], naposledy zmenená a doplnená smernicou Komisie 2001/116/ES [2], najmä na jej článok 13 ods. 2, so zreteľom na smernicu Rady 71/320/EHS z 26. júla 1971 o aproximácii právnych predpisov členských štátov o brzdových zariadeniach určitých kategórií motorových vozidiel a ich prípojných vozidiel [3], naposledy zmenená a doplnená smernicou Komisie 98/12/ES [4], a najmä na jej článok 5, keďže: (1) Smernica 71/320/EHS je jednou zo samostatných smerníc postupu typového schvaľovania stanoveného v smernici 70/156/EHS. Pretože z toho vyplýva, že ustanovenia smernice 70/156/EHS týkajúce sa systémov vozidla, komponentov a samostatných technických jednotiek platia pre smernicu 71/320/EHS. (2) Nepovažuje sa za nutné uplatňovať požiadavky týkajúce sa schválenia konštrukčných skupín výmenného brzdového obloženia na tie skupiny, ktoré sú používané pri schvaľovaní brzdových systémov za predpokladu, že také konštrukčné skupiny môžu byť identifikované v súlade s požiadavkami tejto smernice. (3) Je potrebné objasniť uplatňovanie smernice 71/320/EHS na konštrukčné skupiny výmenného brzdového obloženia z hľadiska ich označovania a balenia. Musí sa rozlišovať medzi tými konštrukčnými skupinami výmenného brzdového obloženia, ktoré sú alebo nie sú identické s pôvodným vybavením dodávaným pre špeciálne vozidlá. (4) Smernica 71/320/EHS by sa mala príslušne zmeniť a doplniť. (5) Keďže opatrenia uvedené v tejto smernici sú v súlade so stanoviskom Výboru na prispôsobenie sa technickému pokroku ustanoveným smernicou 70/156/EHS, PRIJALA TÚTO SMERNICU: Článok 1 Prílohy I, IX a XV k smernici 71/320/EHS sa menia a dopĺňajú v súlade s prílohou k tejto smernici. Článok 2 S účinnosťou od 1. januára 2003 nesmú členské štáty z dôvodov týkajúcich sa brzdových systémov vozidla zakázať predaj alebo uvedenie do prevádzky výmenných brzdových obložení, ak výmenné brzdové obloženia spĺňajú požiadavky smernice 71/320/EHS, zmenenej a doplnenej touto smernicou. Článok 3 1. S účinnosťou od 1. júna 2003 môžu členské štáty z dôvodov týkajúcich sa brzdových systémov vozidla zakázať predaj alebo uvedenie do prevádzky výmenných brzdových obložení, ak výmenné brzdové obloženia nespĺňajú požiadavky smernice 71/320/EHS, zmenenej a doplnenej touto smernicou. 2. Bez ohľadu na ustanovenia odseku 1 musia členské štáty na účely náhradných dielov povoliť predaj alebo uvedenie do prevádzky výmenných brzdových obložení určených na montáž do typov vozidiel, ktorým bolo typové schválenie udelené predtým, než nadobudla účinnosť smernica 71/320/EHS, zmenená a doplnená smernicou 98/12/ES, pod podmienkou, že také výmenné brzdové obloženia nie sú v rozpore s ustanoveniami predchádzajúcej verzie smernice 71/320/EHS, zmenenej a doplnenej smernicou 98/12/ES, ktoré boli platné v dobe uvedenia týchto vozidiel do prevádzky. V žiadnom prípade nesmú tieto brzdové obloženia obsahovať azbest. Článok 4 Členské štáty najneskôr do 31. decembra 2002 prijmú zákony, iné právne predpisy a správne opatrenia potrebné na dosiahnutie súladu s touto smernicou. Bezodkladne o tom informujú Komisiu. Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty. Článok 5 Táto smernica nadobúda účinnosť dvadsiaty deň po jej uverejnení v Úradnom vestníku Európskych spoločenstiev. Článok 6 Táto smernica je adresovaná členským štátom. V Bruseli 1. októbra 2002 Za Komisiu Erkki Liikanen člen Komisie [1] Ú. v. ES L 42, 23.2.1970, s. 1. [2] Ú. v. ES L 18, 21.1.2002, s. 1. [3] Ú. v. ES L 202, 6.9.1971, s. 37. [4] Ú. v. ES L 81, 18.3.1998, s. 1. -------------------------------------------------- PRÍLOHA Prílohy k smernici 71/320/EHS sa menia dopĺňajú takto: 1. V prílohe I bode 2 sa doplnia tieto body 2.3 až 2.3.4: "2.3. Brzdové obloženia a konštrukčné skupiny brzdového obloženia 2.3.1. Konštrukčné skupiny brzdového obloženia používané ako náhradné diely musia na konci svojej doby životnosti spĺňať požiadavky smernice XV u tých kategórií vozidiel, ktoré sú špecifikované v bode 1.1. prílohy XV. 2.3.2. Ak však ide o konštrukčné skupiny brzdového obloženia typu zodpovedajúceho bodu 1.2. dodatku k prílohe IX a sú určené na montáž do vozidiel/náprav/bŕzd, na ktoré sa vzťahuje príslušné typové schválenie, nemusia spĺňať požiadavky tejto prílohy za predpokladu, že spĺňajú požiadavky bodov 2.3.2.1. až 2.3.2.2. 2.3.2.1. Označovanie Konštrukčné skupiny brzdového obloženia musia mať aspoň tieto identifikačné údaje: 2.3.2.1.1. Názov alebo obchodnú značku výrobcu vozidla a/alebo komponentu; 2.3.2.1.2. Značku a identifikačné číslo časti konštrukčnej skupiny brzdového obloženia, zaznamenané v informáciách uvedených v bode 2.3.4. 2.3.2.2. Balenie Konštrukčné skupiny brzdového obloženia musia byť zabalené v sadách pre jednotlivé nápravy v súlade s týmito požiadavkami: 2.3.2.2.1. Každé balenie má byť zapečatené a konštruované tak, aby bolo možné zistiť predchádzajúce otvorenie; 2.3.2.2.2. Každé balenie musí udávať tieto informácie: 2.3.2.2.2.1. Počet konštrukčných skupín výmenného brzdového obloženia v balení; 2.3.2.2.2.2. Názov alebo obchodná značka výrobcu vozidla a/alebo komponentu; 2.3.2.2.2.3. Značku a identifikačné číslo časti konštrukčnej/-ých skupiny/-ín brzdového obloženia, zaznamenané v informáciách uvedených v bode 2.3.4. 2.3.2.2.2.4. Číslo/-a častí sady nápravy, zaznamenané v informáciách uvedených v bode 2.3.4. 2.3.2.2.2.5. Informácie dostatočné pre zákazníka, aby identifikoval vozidlá/nápravy/brzdy, pre ktoré je obsah balenia schválený. 2.3.2.2.3. Každé balenie má obsahovať montážne pokyny s jednotlivými odkazmi na časti príslušenstva s poznámkou, že konštrukčné skupiny brzdového obloženia sa musia nahradiť v sadách pre jednotlivé nápravy. 2.3.2.2.3.1. Montážne pokyny môžu byť alternatívne dodané v samostatnom priehľadnom puzdre spolu s balením konštrukčnej skupiny brzdového obloženia. 2.3.3. Konštrukčné skupiny brzdového obloženia dodávané výrobcom vozidla výlučne na montáž do vozidiel nemusia spĺňať požiadavky bodov 2.3.2.1. a 2.3.2.2. vyššie. 2.3.4. Výrobca vozidla poskytne v elektronickom formáte technickej službe a/alebo schvaľovaciemu orgánu potrebné informácie, ktoré umožnia priradenie príslušných čísel častí k dokumentácii typového schválenia. Tieto informácie musia obsahovať: - značku/-y a typ/-y vozidla, - značku/-y a typ/-y brzdového obloženia, - číslo/-a častí a počet konštrukčných skupín brzdového obloženia, - číslo/-a častí sád brzdového obloženia pre nápravu, - typové schvaľovacie číslo brzdového systému príslušného/-ých typu/-ov vozidla." 2. Príloha IX doplnok 1 sa mení a dopĺňa takto: a) Prvý riadok osvedčenia o typovom schválení sa nahrádza takto: "Oznámenie [1] týkajúce sa" b) V dodatku k osvedčeniu o typovom schválení sa body 1.2., 1.2.1. a 1.2.2. nahrádzajú takto: "1.2. Brzdové obloženia 1.2.1. Brzdové obloženia testované podľa všetkých príslušných predpisov prílohy II 1.2.1.1. Značka/-y a typ/-y brzdového obloženia: 1.2.2. Alternatívne brzdové obloženia testované v prílohe XII 1.2.2.1. Značka/-y a typ/-y brzdového obloženia:" 3. Príloha XV sa mení a dopĺňa takto: a) Bod 6.1. sa mení takto: "Konštrukčné skupiny výmenného brzdového obloženia, zhodné s typom schváleným podľa tejto smernice, sa musia baliť v sadách pre jednotlivé nápravy." b) Bod 6.3.4. sa nahrádza takto: "dostatočné pre zákazníka, aby identifikoval vozidlá/nápravy/brzdy, pre ktoré je obsah balenia schválený." [1] Na žiadosť žiadateľa/-ov o schválenie podľa prílohy XV smernice 71/320/EHS musí informácie uvedené v prílohe IX doplnku 3 k smernici 71/320/EHS poskytnúť orgán typového schválenia. Tieto informácie sa však neposkytnú na iné účely, než je schválenie podľa prílohy XV smernice 71/320/EHS. --------------------------------------------------